钦定古今图书集成/明伦汇编/氏族典/第411卷 > 《郑樵通志》 > 以国为氏〈夏商以前国〉
## 钦定古今图书集成/明伦汇编/氏族典/第411卷 > 《郑樵通志》 > 以国为氏〈夏商以前国〉

杜氏亦曰唐。杜氏，祁姓，帝尧之后，建国于刘，为陶唐
氏。裔孙刘累以能扰龙事孔甲，故在夏为御龙氏，在
商为豕韦氏，在周为唐杜氏。成王灭唐而封叔虞，乃
迁唐氏于杜，是为杜伯。今永兴长安县南十里有下
杜，犹有杜伯冢在。至宣王灭其国，以为大夫。杜伯无
罪被杀，子孙分适诸侯，居杜城者为杜氏。在鲁有杜
泄，避季平子之难，奔于楚，生大夫绰。又后魏有独孤
浑氏，改为杜氏，实魏姓之杜也。